Ugli

Ugli er den styggeste frukten i sitrusfamilien, derav navnet, som henviser til det engelske ordet "ugly" (stygg). Krysningsfrukten kombinerer sødme med bitterhet, som en mellomting mellom grapefrukt og appelsin.

Opprinnelse 
Ugli er en krysning mellom grapefrukt (eller pomelo ifølge enkelte kilder) og mandarin. 
Den ble oppdaget viltvoksende i Jamaica, hvor det hovedsakelig dyrkes i dag.

En ugli er litt mindre enn en grapefrukt og har færre frø. Den har grovt, ruglete, grønn-gult skall som er pakket løst rundt fruktkjøttet. Fruktkjøttet er guloransje, mykt og veldig saftig med frisk smak. Smaken heller mer mot mandarinens sødme enn mot grapefruktens bitterhet.

Eksterne lenker 
 

Sitrusfrukt
Rutefamilien
Planter oppnådd via kryssninger